**Ministru kabineta noteikumu projekta „Grozījumi Ministru kabineta 2013.gada 3.decembra noteikumos Nr.1393 „Noteikumi par universālā pasta pakalpojuma saistību izpildes tīro izmaksu kompensēšanu”” (turpmāk – projekts)**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Pasta likuma 31.2 panta ceturtā daļa, Ministru kabineta 2015.gada 17.marta sēdes protokollēmuma (prot.Nr.15, 8.§) 5.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Pasta likuma 31.1 panta otrā daļa nosaka, ka Ministru kabinets izdod noteikumus par universālā pasta pakalpojuma saistību izpildes tīro izmaksu kompensāciju, savukārt Pasta likuma 31.2 panta pirmā daļa paredz izveidot universālā pasta pakalpojuma kompensācijas fondu, kuru veidos pasta komersantu samaksātā valsts nodeva universālā pasta pakalpojuma saistību izpildes tīro izmaksu kompensēšanai (turpmāk –valsts nodeva) un gadskārtējā valsts budžeta likumā noteiktajā apmērā šim mērķim piešķirtie valsts budžeta līdzekļi.  Atbilstoši Pasta likuma 31.2 panta ceturtajai daļai Ministru kabinets katru gadu līdz 31. decembrim nosaka valsts nodevas apmēru procentos no pasta komersanta neto apgrozījuma iepriekšējā gadā, pamatojoties uz šajā likumā noteiktajā kārtībā Sabiedrisko pakalpojumu regulēšanas komisijas (turpmāk – Regulators) apstiprināto tīro izmaksu apmēru. Līdz ar to, Ministru kabineta 2013.gada 3.decembra noteikumi Nr.1393 „Noteikumi par universālā pasta pakalpojuma saistību izpildes tīro izmaksu kompensēšanu” (turpmāk – Noteikumi Nr.1393) nosaka valsts nodevas likmi 2014.gadam, kas maksājama par 2013.gadu un valsts nodevas likmi 2015.gadam, kas maksājama par 2014.gadu.  Tā kā Pasta likuma 31.2 panta ceturtā daļā noteikts, ka Ministru kabinets katru gadu līdz 31.decembrim nosaka valsts nodevas apmēru procentos no pasta komersanta neto apgrozījuma iepriekšējā gadā, tad ir jānosaka valsts nodevas apmērs, kas 2016.gadā jāmaksā par 2015.gadu. Ar Regulatora padomes 2015.gada 18.septembra lēmumu Nr.127 “Par valsts akciju sabiedrības “Latvijas Pasts” aprēķināto 2014.gada universālā pasta pakalpojuma saistību izpildes tīro izmaksu apstiprināšanu” (prot.Nr.29, 5.p.) apstiprinātas VAS „Latvijas Pasts” aprēķinātās 2014.gada universālā pasta pakalpojuma saistību izpildes tīrās izmaksas, kas universālā pasta pakalpojuma saistību izpildē nav radījušas zaudējumus.Ņemot vērā Regulatora apstiprināto, ka universālā pasta pakalpojuma saistību izpilde 2014.gadā nav radījusi zaudējumus, 2016.gadā maksājamās nodevas apmērs noteikts nulle procentu no universālajam pasta pakalpojumam pielīdzināmo pasta pakalpojumu neto apgrozījuma 2015.gadā.2. Ar Ministru kabineta 2015.gada 17.marta sēdes protokollēmuma (prot.Nr.15, 8.§) 5.punktu ministrijām uzdots izvērtēt to kompetencē esošos Ministru kabineta noteikumus un sagatavot normatīvo aktu projektus, kas nepieciešami, lai saskaņotu tos ar likumprojekta “Gada pārskatu un konsolidēto gada pārskatu likums” normām. Atbilstoši likumprojekta anotācijas IV.sadaļai pēc likumprojekta pieņemšanas būs nepieciešams izdarīt grozījumus, lai aizstātu atsauci uz likumiem “Gada pārskatu likums” un “Konsolidēto gada pārskatu likums” ar atsauci uz likumu “Gada pārskatu un konsolidēto gada pārskatu likums”.Gada pārskatu un konsolidēto gada pārskatu likums pieņemts Saeimā 2015.gada 22.oktobrī un tas stāsies spēkā 2016.gada 1.janvārī.Ņemot vērā minēto, nepieciešams izdarīt grozījumus Ministru kabineta 2013.gada 3.decembra noteikumu Nr.1393 „Noteikumi par universālā pasta pakalpojuma saistību izpildes tīro izmaksu kompensēšanu” 5.punktā, aizstājot vārdus “Gada pārskatu likumā” ar vārdiem “Gada pārskatu un konsolidēto gada pārskatu likumā”. |
| 3. | Projekta izstrādē iesaistītās institūcijas | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību  un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasta komersanti ( līdz 2015.gada 26.novembrim Regulatora Pasta komersantu reģistrā ir reģistrēti 86 pasta komersanti). |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada papildu administratīvo slogu, jo pasta komersantiem 2016.gadā maksājamās valsts nodevas likmes apmērs tiek noteikts nulle procentu no universālajam pasta pakalpojumam pielīdzināmo pasta pakalpojumu neto apgrozījuma 2015.gadā.  Projekts nodrošina Pasta likuma 31.2 panta ceturtajā daļā paredzētā uzdevuma izpildi. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Projektā noteikts, ka valsts nodevas likme 2016.gadā būs nulle procentu, līdz ar to regulējums ir labvēlīgāks sabiedrībai, neradot finansiālo slogu. Ievērojot minēto, sabiedrības līdzdalība projekta izstrādē nav nepieciešama. |

*Anotācijas III, IV, V, VII sadaļa – projekts šīs jomas neskar.*

Satiksmes ministra p. i.

iekšlietu ministrs R. Kozlovskis

Vīza: valsts sekretārs K.Ozoliņš

26.11.2015. 15:10

669

Igaune 67028043

[ingrida.igaune@sam.gov.lv](mailto:ingrida.igaune@sam.gov.lv)